Hari Kemenangan (lagu Siti Nurhaliza)

Latar belakang dan rakaman

Pada 2016, dalam satu temuramah bersama Sinar Harian, Siti mengumumkan bahawa beliau akan merakamkan dan melancarkan sebuah lagu Raya. Beliau juga mendedahkan bahawa lagu ini menjadi lagu Raya pertamanya dalam tempoh 10 tahun dan Pak Ngah menjadi komposer lagu ini. Lagu ini dirakamkan pada 26 Mei 2016 apabila teaser untuk sesi rakaman selama seminit telah dimuatnaik oleh Rumpun Records, anak syarikat Universal Music Malaysia di akaun Facebook mereka. Satu lagi teaser selama 15 saat telah dimuatnaik oleh Universal Music menerusi akaun Facebook mereka sendiri pada hari yang sama. Semasa sesi rakaman, ia mengatakan bahawa beliau mengambil masa dua jam untuk berkurung dalam studio selepas mengambil keputusan untuk berehat panjang daripada nyanyian selepas konsert Dato' Siti Nurhaliza & Friends Concert pada 2 April 2016 lalu.

Komposisi dan lirik

Sebuah lagu midtempo yang berdurasi selama 4 minit 20 saat telah diterbitkan oleh Pak Ngah dan lirik ditulis oleh Siso Kopratasa. Tidak seperti lagu Raya Malaysia yang lain, lirik lagu ini mengandungi tiada rujukan kepada ayat klise yang begitu sinonim dengan sambutan Hari Raya Aidilfitri di Malaysia, lirik lagu ini telah digambarkan untuk membawa makna yang lebih bermakna.
Menurut Siti: "Istimewanya lagu raya kali ini, kami sepakat tidak lagi mahu gunakan bait-bait klise seperti ketupat lemang, juadah, bertandang dan sebagainya tetapi liriknya lebih berat namun masih sesuai untuk suasana hari raya."  Beliau juga menambah: "Lirik lagu itu pun lebih menyentuh maksud Aidilfitri menurut konteks Islam. Ia menceritakan mengenai kemenangan kita umat Islam melawan nafsu pada bulan puasa, memohon keampunan sesama insan dan daripada Yang Maha Esa." Lagu ini digubah dengan sentuhan muzik Melayu tradisional yang masih "kekal dengan elemen suasana orang Melayu beraya."

Pelancaran dan promosi

Lagu ini boleh didapati untuk muat turun secara digital di iTunes Store pada 20 Jun 2016. Muzik videonya telah dikeluarkan di akaun rasmi Universal Music Malaysia pada 4 Julai 2016. Ia juga ditelevisyenkan semasa rancangan Salam Aidilfitri, sebuah program khas Aidilfitri di TV2 dan TVi pada 5 Julai 2016.

Persembahan komersial

Dalam masa sehari selepas ia dilancarkan, Hari Kemenangan mencapai kedudukan teratas di iTunes Malaysia.

Muzik video

Muzik video rasmi "Hari Kemenangan" telah diterbitkan dalam akaun rasmi YouTube Universal Malaysia pada 4 Julai 2016. Ia juga kemudianya disiarkan di televisyen menerusi Salam Aidilfitri, program televisyen Aidilfitri khas pada 5 Julai 2016 di TV2 dan TVi.

Sinopsis

Video muzik mempunyai garis plot mudah. Ia bermula dengan kad tajuk menunjukkan namanya dan tajuk lagu. Kemudian membuka ke adegan di mana sekumpulan orang memakai pakaian berwarna-warni sedang mengumpul sekitar meja sambil berinteraksi antara satu sama lain. Dalam adegan seterusnya, ia menunjukkan Siti curiga ke dalam rumah melalui pintu depan banyak kejutan daripada sekumpulan orang. Dalam bahagian seterusnya video berkenaan, beliau mula menyanyi dan duduk di tengah-tengah antara dua sofa putih sambil ditemani oleh Pak Ngah yang sedang bermain akordion manakala kedua-dua mereka sedang diperhatikan oleh tetamu lain. Dalam adegan seterusnya beliau kelihatan berdiri dengan tetamu di hadapan sebuah banglo putih yang dihiasi dengan hiasan lampu LED. Sepanjang video, tetapan dalaman dan luaran yang sama telah digunakan secara berulang-ulang dengan beberapa adegan sekala menunjukkan tetamu dan Siti berinteraksi antara satu sama lain.

Persembahan secara langsung

Hari Kemenangan telah dipersembahkan pertama kali oleh Siti Nurhaliza untuk khalayak pada Julai 2016 semasa menandatngani perjanjian rasmi antara i-Mizu dan Siti Nurhaliza Productions pada 23 Jun 2016.

Kontroversi

Pada Ogos 2016, lagu Hari Kemenangan dituduh menciplak lagu Kemenangan dendangan kumpulan Rabbani. Menurut Siti, sebenarnya kedua-dua lagu tersebut merupakan hasil nukilan Pak Ngah. Tuduhan itu disangkal Siti dan menjelaskan persamaan dua lagu itu timbul kerana salah faham antara penciptanya dengan kumpulan nasyid tersebut.